חוק השקעות משותפות בנאמנות (תיקון מס' 28), התשע"ז-2017
הצעת חוק ממשלתית, הכנסת ה-20
פורסם: ספר החוקים, חוברת 2654, עמ' 1064, 2017-08-03T00:00:00+03:00
חוק השקעות משותפות בנאמנות (תיקון מס' 28), התשע"ז–2017 (להלן – התיקון), התקבל בקריאה השנייה והשלישית ביום א' באב התשע"ז (24 ביולי 2017). בתיקון נקבע להפוך את תעודת הסל מתעודת התחייבות ליחידה בקרן נאמנות, שתיקרא קרן סל, שהיא מוצר פיננסי שמבוסס על ניהול כספי אחרים באופן שנועד להשיג תוצאה מסוימת בהתאם למדיניות השקעות שבחרה בה קרן הנאמנות. קרן סל תהיה קרן מחקה שייעודה הוא השגת תוצאות הנגזרות משיעור השינוי במחיר מדד או סחורה. עוד נקבעו, הוראות שונות המסמיכות את שר האוצר ואת רשות ניירות ערך לקבוע בתקנות או בכללים הוראות שיאפשרו את פעולת קרנות הסל לאור ייחודן כקרן סגורה עם מאפיינים של קרן פתוחה. בנוסף לכך, נקבעו הוראות מעבר לעניין הפיכתן של תעודות הסל הקיימות לקרנות במספר מנות, וכן הוראות לעניין היבטי המיסוי הנובעים ממעבר של תעודת התחייבות ליחידה בקרן נאמנות.